Държавен вестник, бр. 25, 2010 г., стр. 15

БРОЙ  25	
Д Ъ Р Ж А В Е Н  В Е С Т Н И К 	
СТР.  15  
§ 84. Създава се приложение № 3 към 
чл. 66, ал. 1:
„Приложение № 3
към чл. 66, ал. 1
Инструкции за изработване на доклад за оценка
Докладът за оценка съгласно чл. 66, ал. 1 
включва най-малко следната информация:
1. Идентификация на характеристиките на 
реципиентния организъм, които имат отношение 
към оценката на заявения ГМО. 
2. Идентификация на известните рискове за 
човешкото здраве и околната среда в резултат на 
освобождаването в околната среда на генетично 
немодифицирания реципиентен организъм. 
3. Описание на резултатите от генетичната 
модификация в ГМО.
4. Оценка дали генетичната модификация е 
била охарактеризирана в достатъчна степен с оглед 
определяне на рисковете за човешкото здраве и 
околната среда.
5. Идентификация на всеки нов риск за човеш­
кото здраве и околната среда от освобождаването 
на заявения ГМО в околната среда в сравнение с 
освобождаването на съответния генетично немоди­
фициран организъм в околната среда на базата на 
оценка на риска съгласно глава четвърта, раздел I. 
6. Мотивирано заключение дали:
а) заявеният ГМО да бъде пуснат на пазара 
като продукт или съставка на продукт и условията, 
при които да се извърши това пускане, или
б) заявеният ГМО да не бъде пуснат на пазара;
в) да бъде поискано становище от държави­
те – членки на Европейския съюз, и Европейската 
комисия по конкретни въпроси, свързани с оцен­
ката на риска. 
Заключението ясно посочва предложените:
– употреба на заявения ГМО;
– управление на риска;
– план за наблюдение.“
Заключителни разпоредби
§ 85. В Закона за посевния и посадъчния 
материал (обн., ДВ, бр. 20 от 2003 г.; изм., бр. 
27 от 2005 г., бр. 30 и 97 от 2006 г. и бр. 36 и 43 
от 2008 г.)  § 3 от преходните и заключителните 
разпоредби се отменя.
§ 86. В Закона за ветеринарномедицинската 
дейност (обн., ДВ, бр. 87 от 2005 г.; изм., бр. 
30, 31, 55 и 88 от 2006 г., бр. 51 и 84 от 2007 г., 
бр. 13, 36 и 100 от 2008 г., бр. 27, 35, 74, 95 и 
102 от 2009 г.) се правят следните изменения 
и допълнения:
1. В чл. 395:
а) в ал. 1 т. 9 се отменя;
б) алинея 2 се изменя така: 
„(2) Националната ветеринарномедицинска 
служба осъществява контрол върху:
1. фуражни суровини и фуражни добавки, 
които съдържат, състоят се или са произведени 
от генетично модифицирани организми;
2. при съмнение – водата, предназначена за 
животните, като източник на замърсяване на 
околната среда или на пренасяне на патогенни 
микроорганизми и/или продукти от жизнената 
им дейност.“
2. В § 1 от допълнителните разпоредби се 
създава т. 125:
„125. „Генетично модифицирани фуражи“ са 
генетично модифицирани фуражи по смисъла на 
Регламент (ЕО) № 1829/2003 на Европейския 
парламент и Съвета от 22 септември 2003 г. 
относно генетично модифицираните храни и 
фуражи.“
§ 87. В Закона за храните (обн., ДВ, бр. 90 
от 1999 г.; изм., бр. 102 от 2003 г., бр. 70 от 
2004 г., бр. 87, 99 и 105 от 2005 г., бр. 30, 31, 
34, 51, 55, 80 и 96 от 2006 г., бр. 31, 51 и 53 
от 2007 г., бр. 36 и 69 от 2008 г. и бр. 23, 41, 
74, 82 и 93 от 2009 г.) в чл. 10, ал. 1 се създа­
ва  изречение второ: „Размерът на буквите в 
обозначението за съдържание на ГМО в про­
дукти съгласно чл. 4, параграф 6 от Регламент 
(ЕО) № 1830/2003 на Европейския парламент 
и Съвета от 22 септември 2003 г. относно 
проследяването и етикетирането на генетично 
модифицирани организми и проследяването на 
храни и фуражи от генетично модифицирани 
продукти и изменението на Директива 2001/18/
ЕО трябва да бъде два пъти по-голям в срав­
нение с останалата част на надписа и с цвят 
и шрифт, различни от основния.“
Законът е приет от 41-ото Народно събрание 
на 18 март 2010 г. и е подпечатан с официалния 
печат на Народното събрание.
Председател на Народното събрание: 
Цецка Цачева
2652
ПРЕЗИДЕНТ 
НА РЕПУБЛИКАТА
УКАЗ № 72
На основание чл. 98, т. 1 от Конституцията 
на Република България във връзка с чл. 106, 
ал. 1 от Закона за местните избори
П О С ТА Н О В Я В А М :
Насрочвам частичен избор за кмет на кмет­
ство Гълъбово, община Баните, област Смолян, 
на 19 юни 2010 г.
Издаден в София на 19 март 2010 г.
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
2590